Kupjansk

Kupjansk (ukraina Куп'янськ, vene Купянск, inglise Kupiansk) on linn Ukrainas Harkivi oblastis, Kupjanski rajooni halduskeskus. Kupjansk asub Oskoli jõe ääres, Harkivist umbes 100 km idakagus.

Kupjansk on oluline raudteesõlm.Kupiansk Internet encyclopedia of Ukraine

Ukraina 2001. aasta rahvaloenduse andmetel oli Kupjanski elanikest ukrainlasi 77,73%, venelasi 16,20%, valgevenelasi 0,40%, armeenlasi 0,18%, grusiine 0,09%, mustlasi 0,09%, tatarlasi 0,07% ja asereid 0,06%.Національний склад міст Datatowel.in.ua

 Ajalugu 

Kupjansk on asutatud 1655. aastal, linnaõigused sai 1779. aastal.Купянск Точка-на-Карте 

Linna üks visiitkaarte Püha Nikolase kirik ehitati 1852. aastal. 

2020. aastani oli Kupjansk oblastilise alluvusega linn. 

Venemaa sissetungi käigus Ukrainasse okupeerisid Venemaa relvajõud linna 2022. aasta 27. veebruarist kuni sama aasta 10. septembrini.РОМАН ПЕТРЕНКО. ЗСУ звільнили Куп’янськ - Ukrajinska Pravda, 10.09.2022 (vaadatud: 10.09.2022) Sissetungi raames hävines muuhulgas linna ühe suurema tootmisettevõtte (Universal Fish Company), mis tegeles lõhe maaletoomise ja töötlemisega, tootmishoone. Ettevõttes töötas enne sõda umbes 700 töötajat. Alates linna vabastamisest on rindejoon jäänud linna lähedale mõjutades tugevalt eluolu linnas. Rindejoon oli 2023-2024 aastal linnast umbes 16 kilomeetri kaugusel. 2023. aasta 5. augusti õhtul tabas Venemaa raketirünnak linna vereülekandekeskust. 2025. aastal jõudis Vene-Ukraina sõja rinne uuesti linnani ja suur osa linnast purustati lahingute käigus.

 Vaata ka 
 Kupjansk-Vuzlovõi
 Kupjanski tsiviilkonvoi pommitamine
 Kupjanski lahing

 Viited 

Kategooria:Ukraina linnad
Kategooria:Harkivi oblast